ສຫລ ຢືນຢັນ ກ່ຽວກັບ ການສັງຫານ ຜູ້ນຳກຸ່ມ al-Shabab ໃນ ໂຊມາເລຍ (ວີດີໂອ)
ເຈົ້າໜ້າທີ່ສະຫະລັດ ຢືນຢັນວ່າ ການໂຈມຕີທາງອາກາດ ໄດ້ສັງຫານ ຜູ້ນຳກຸ່ມກໍ່ການຮ້າຍ aL-Shabab ໃນໂຊມາເລຍ.
ບັນດາເຈົ້າໜ້າທີ່ສະຫະລັດ ຢືນຢັນວ່າ ການໂຈມຕີທາງອາ ກາດໃນ Somalia ໄດ້ສັງຫານທ້າວ Ahmed Abdi Goda- ne ຜູ້ນຳກຸ່ມຫົວຮຸນແຮງ al-Shabab ຫົວໜ້າປະຊາສຳພັນຂອງກະຊວງປ້ອງກັນປະເທດສະຫະລັດ ພົນເຮືອຕີ John Kirby ກ່າວຢູ່ໃນຖະແຫລງການສະບັບນຶ່ງ ວ່າ ການປະຕິບັດງານທາງທະຫານ ຂອງສະຫະລັດ ຕໍ່ທ້າວ Godane ໃນວັນຈັນ ທີ່ຜ່ານມານີ້ “ໄດ້ນຳໄປສູ່ການສັງຫານ ຂອງຜູ້ກ່ຽວ ” ບັນດາຜູ້ເຫັນເຫດການ ກ່າວວ່າ ເຮືອບິນບໍ່ມີຄົນຂັບຂອງ ສະຫະ ລັດ ໄດ້ຍິງລູກສອນໄຟລົງໃສ່ບ່ອນປະຊຸມຂອງບັນດາຜູ້ນຳກຸ່ມ al-Shabab ໃນພາກໃຕ້ຂອງ Somalia ປະທານາທິບໍດີສະຫະລັດ ທ່ານ Barack Obama ກ່າວໃນວັນສຸກວານນີ້ວ່າ ສະຫະລັດ ໄດ້ດຳເນີນງານມາຢ່າງສະໝ່ຳສະເໝີ ເພື່ອສ້າງຄວາມເສຍຫາຍໃຫ້ ແກ່ການປະຕິບັດງານ ຂອງກຸ່ມ al-Shabab ທ່ານ Obama ກ່າວວ່າ “ພວກເຮົາໄດ້ຕິດຕາມຢ່າງເປັນລະບົບ ແລະມີແບບແຜນແທ້ໆ ໃນການຕາມຫາບັນດາອົງການປະເພດນີ້ ທີ່ອາດຈະຂົ່ມຂູ່ຕໍ່ ເຈົ້າ ໜ້າທີ່ຂອງສະຫະລັດ ແລະປະເທດຊາດ ” ໂຄສົກທໍານຽບຫ້າແຈ ພັນເອກ Steve Warren ກ່າວຕໍ່ວີໂອເອວ່າ ການສັງ ຫານຈະ ສ້າງຄວາມເສຍຫາຍຮ້າຍແຮງໃຫ້ແກ່ກຸ່ມ al-Shabab ຊຶ່ງທ່ານເວົ້າ ວ່າ “ຂ້າພະເຈົ້າ ຄິດວ່າ ນີ້ຈະທຳລາຍຂວັນຂອງເຂົາ ແລະຫວັງວ່າ ມັນຈະກໍ່ໃຫ້ ເກີດການຂັດແຍ້ງກັນ ພາຍໃນຂຶ້ນ ໃນຂະນະທີ່ເຂົາພະຍາຍາມຈະຄັດເລືອກວ່າ ຜູ້ນຳຄົນຕໍ່ໄປຂອງພວກ ເຂົາແມ່ນໃຜ ”